text: Billig færge? Flere turister
  07 februar 2015 kl. 11.55
  Billigere færgebilletter skal lokke flere turister til Endelave.
  En-dags turister skal nu lokkes til Endelave ved hjælp af billige færge billetter.
  En voksen skal med forslaget betale 155 kr. pr. for en returbillet mod nu 195 kr., mens en returbillet til et barn fra 4-15 år skal koste 30 kr. i stedet for 120 kr., skriver Horsens Folkeblad.
  - Tidligere er taksterne steget procentvis hvert år, uden at man har set på, om prisen er rimelig. Det har vi nu gjort, siger Karsten Kragh Hansen - bestyrelsesmedlem i Endelave Beboerforening, der har været repræsentant i færgeudvalget ? til Horsens Folkeblad.
  